Ellen Molekane

Ellen Nnana Ntsitse Molekane (o o tshotsweng ka Phatwe a le malatsi a mabedi ngwaga wa 1953) e ne e le mothusa tona wa tshireletso ya lefatshe kwa Aforika Borwa ka Motsheganong 2014 go tsena Motsheganong 2019. Ke leloko la African National Congress (ANC), e ne e le mmereki wa puso mo lephateng la tshireletso go fitlhelela tautona Jacob Zuma a mo thapa mo komiting ya lefatshe. O kile a nna mopalamente ka nakwana go tswa ka Phukwi 2018 go tsena Motsheganong 2019.

 Botshelo jwa a le mmotlana le thuto 
Molekane o tshotswe ka Phatwe a le malatsi a mabedi ngwaga wa 1953 kwa Soweto."Profiles: Deputy Minister of State Security". State Security Agency. 27 March 2016. Archived from the original on 27 March 2016. Retrieved 10 December 2025 Ke ngwana wa bobedi mo baneng ba supa, o alogile ka matric kwa Morris Isaacson High School, kwa a neng a nna leloko la lekgotla la baithuti ba Aforika Borwa.Parks, Michael (19 April 1994). "Forging A Nation: A Tale of Six Families: The Struggle Against Apartheid". Los Angeles Times. Retrieved 10 December 2025 Go nna le seabe mo polotiking a sa le mmotlana go nnile le seabe mo go rotloetseng go lwela ditshwanelo kgatlhanong le puso ya tlhaolele ga ga kgaitsadie o monnye Rapu Molekane.

 Tiro ya sesole 
Morago ga go aloga ka matric, Molekane o ne a bereka ka nakwana kwa sepateleng sa Baragwanath kwa Johannesburg e le mokwadisi le moithuti wa booki; o ne a ikaelela go bereka e le mooko kgotsa mmamatlotlo. Le fa go ntse jalo, ka ngwaga wa 1977, o ne a tswa kwa Aforika Borwa go nna leloko la African National Congress (ANC) e e neng e le kgatlhanong le puso ya tlhaolele, e le mo botshabing ka nako eo. Mo dingwageng di le lesome le botlhano tse di latelang, e ne e le mmereki wa ANC o o tletseng, a nna kwa Eswatini (kwa e neng e le Swaziland ka nako eo), Mozambique,Tanzania le Namibia; kwa Zambia ka dingwaga tsa 1980, e ne e le mookamedi wa lekgotlana la ANC la sedumedi gape e le motshwara madi wa khansele ya yone ya sepolotiki le sesole. Jaaka leloko la Umkhonto we Sizwe, o ne a katisediwa bosole kwa German Democratic Republic, a itebagantse le botegeniki jwa sesole."Profiling Women Military Veterans: Ms Ellen Molekane" (PDF). Honour. 2. Department of Military Veterans: 12–13. August 2013.

Ka 1991, ka nako ya dipuisano tsa go emisa puso ya tlhaolele, Molekane o ne a boela Aforika Borwa go bereka kwa ofisikgolo ya ANC kwa Shell House, Johannesburg. Morago ga phelelo ya puso ya tlhaolele ka 1994, o ne a le gareng ga babereki ba pele ba MK ba ba neng ba tsenngwa mo sesoleng se sesha sa Aforika Borwa. A tsena mo maemong a lieutenant colonel, o berekile e le lesole dingwaga di le masome mabedi tse di latelang, bogolojang kwa lephateng la tshireletso, kwa a neng a tlhatloga maemo go nna mothusa mookamedi-mogolo. Ka dingwaga tsa 2002 go tsena 2012, o ne a romelwa kwa ofising ya ga tona Lindiwe Sisulu, a sala Sisulu morago go tswa kwa lephateng la matlhale go ya lephateng la matlo le lephata la tshireletso.

Ka nako eo o ne a tsweletse a le matlhagatlhaga mo ANC. Ka bokopanong jwa ANC jwa masome matlhano le bobedi ka Morule 2007, o ne a emela ditlhopho tsa go ya komiting ya lefatshe ya phathi eo mme a seka a fenya. "ANC releases consolidated nominations list". The Mail & Guardian. 6 December 2007. Retrieved 10 December 2025Moragonyana o ne a nna leloko la komiti ka go itlhophelwa."Organisational Report to the 53rd National Conference" (PDF). African National Congress. 2012. Archived from the original (PDF) on 4 December 2021. Retrieved 10 December 2025

 Mothusa tona wa tshireletso ya lefatshe:2014 go tsena 2019 
Ka Motsheganong a le masome mabedi le botlhano ngwaga wa 2014, morago ga ditlhopho tsa kgwedi eo, tautona Jacob Zuma o ne a itsise fa Molekane a tlaa nna mothusa tona wa lephata la tshireletso."President Jacob Zuma announces members of the National Executive". Government Communication and Information System. 25 May 2014. Retrieved 10 December 2025 O nnile mo ofising eo mo setlheng sotlhe sa palamente ya botlhano. Pampiri ya Daily Maverick ka 2018 e ne ya re ga a tlhaloganyesege mo setshabeng.Marais, Nel (4 February 2018). "Ramaphosa will need to tackle the State Security Agency". Daily Maverick. Retrieved 10 December 2025

A ne a thapilwe go tswa kwa ntle ga palamente pele, Molekane o ne a tlhomamisiwa mo palamenteng ka Phukwi a le masome mararo ngwaga wa 2018,"Fifth Parliament: List of Members" (PDF). Parliamentary Monitoring Group. 13 November 2018. Retrieved 10 December 2025 a tsena mo maemong a a neng a tlhodilwe ke go ithola marapo ga ga Fikile Mbalula."ANC's new MPs sworn in". News24. 14 August 2018. Retrieved 10 December 2025 O ne a seka a emela ditlhopho gape ka 2019."Ellen Molekane, Ms". South African Government. Retrieved 10 December 2025"Ellen Molekane". People's Assembly. Retrieved 10 December 2025

 Dikgatiso 
Molekane,Ellen (1996). "The Role of Women in the South African Defence Force". African Security Review. 5 (5):23 - 26. doi: 10.1080/10246029.1996.9627822.ISSN 1024-6029

 Metswedi